

**ประกาศองค์การบริหารส่วนตำบลไสหมาก**

**เรื่อง ให้เจ้าของที่ดินยื่นแบบแสดงรายการที่ดินเพื่อเสียภาษีบำรุงท้องที่**

**ประจำปี พ.ศ. 2561 – ถึงปี พ.ศ. 2564 ต่อเจ้าพนักงานประเมิน**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

# โดยที่พระราชบัญญัติภาษีบำรุงท้องที่ พ.ศ. 2508 มาตรา 24 และ 29 กำหนดให้เจ้าของที่ดินผู้มีหน้าที่ต้องเสียภาษีบำรุงท้องที่ ยื่นแบบแสดงรายการที่ดินเป็นรายแปลงต่อเจ้าพนักงานประเมิน

# ฉะนั้น จึงประกาศให้เจ้าของที่ดิน ซึ่งที่ดินตั้งอยู่ในเขตพื้นที่หมู่ที่ 1 – 11 ตำบลไสหมาก

# อำเภอเชียรใหญ่ จังหวัดนครศรีธรรมราช ยื่น ภ.บ.ท.5 แบบแสดงรายการที่ดินเพื่อเสียภาษีบำรุงท้องที่ ประจำปี พ.ศ. 2561 ถึงปี พ.ศ.2564 ต่อเจ้าพนักงานประเมิน ณ ที่ทำการองค์การบริหารส่วนตำบลไสหมาก กองคลัง (งานจัดเก็บรายได้) อำเภอเชียรใหญ่ จังหวัดนครศรีธรรมราช นับตั้งแต่วันที่ 2 มกราคม 2561 ถึงวันที่ 31 มกราคม 2561 แบบพิมพ์ ภ.บ.ท.5 ขอรับได้ ณ ที่ทำการองค์การบริหารส่วนตำบลไสหมาก กองคลัง (งานจัดเก็บรายได้) อำเภอเชียรใหญ่ จังหวัดนครศรีธรรมราช

# โดยให้เจ้าของที่ดินหรือผู้ทำการแทนถ่ายสำเนาเอกสารหลักฐานแยกเป็นรายแปลง ดังต่อไปนี้ 1. สำเนาบัตรประจำตัวประชาชน

# 2. สำเนาทะเบียนบ้าน

# 3. สำเนาเอกสารสิทธิ์ในที่ดิน เช่น โฉนดที่ดิน, น.ส.3, น.ส.3ก. เป็นต้น

# ถ้าไม่ยื่นแบบแสดงรายการที่ดินภายในกำหนด หรือยื่นแบบแสดงรายการที่ดินโดยไม่ถูกต้อง

# ทำให้จำนวนเงินที่จะต้องเสียภาษีบำรุงท้องที่ลดลง จะต้องเสียเงินเพิ่มตามมาตรา 45 (1) และ (2) แห่งพระราชบัญญัติภาษีบำรุงท้องที่ พ.ศ.2508

จึงประกาศมาเพื่อทราบโดยทั่วกัน

# ประกาศ ณ วันที่ 4 เดือน ธันวาคม พ.ศ. 2560

(นายอนันต์ ถนอมสิน)

นายกองค์การบริหารส่วนตำบลไสหมาก